**e-Autospordi Autoralli Meistrivõistluste 2022 Üldjuhend**

Kinnitatud 20.01.2022

## §1 ÜLDISED MÄÄRUSED

1.1 e-Autospordi meistrivõistluste läbiviimise õigused kuuluvad Eesti Autospordi Liidule (edaspidi EAL), kes koostöös e-autospordikomiteega (edaspidi EAK) kinnitab üldjuhendi, võistluskalendri ja muud ala reguleerivad normdokumendid.

1.2 Hooaja 2022 võistluste korraldaja ja promootor on Eesti Virtuaalse Autospordi Liit (edaspidi EVAL), kes koostöös EAL-i ja EAK-ga viib läbi mitmeetapilised seeriavõistlused.

1.3 EVAL omab e-Autospordi meistrivõistluste kommertsõigusi, kuid peab kõik lepingud eelnevalt kooskõlastama EAL-i ja EAK-ga.

1.4 Ainult EAL-il on õigus teha muudatusi käesolevas Üldjuhendis.

1.5 EAK-l on õigus muuta etappide toimumise aega ja kohta. Kõikidest muudatustest teatatakse vähemalt 10 päeva enne võistluse algset toimumist.

## §2 OSALEMINE

2.1 Võistlusest osavõtmiseks peavad sõitjad omama kehtivat EAL rahvuslikku või rahvusvahelist võistlejalitsentsi. Info - <https://uus.autosport.ee/litsents/>

2.1.2 Osaleda võivad ka teiste riikide võistlejad, kui nad omavad kehtivat EAL litsentsi.

2.2 Hooajast osa võtmiseks tuleb end registreerida:

2.2.1 EVAL kodulehel: [www.simracing.ee](file:///Users/kuldarsikk/Library/Containers/com.apple.mail/Data/Library/Mail%20Downloads/8A563DF7-3DB7-4D0F-8BCC-2CD00C5A9256/www.simracing.ee)

2.2.2 Võistlussarja registreerides palume märkida:

2.2.2.1 Sõitja pärisnimi

2.2.2.2 Vastava platvormi nickname (Steam/PlayStation/Xbox)

2.2.2.3 Võistlusklass

2.2.2.4 Auto

2.2.2.5 Auto number

2.2.3 WRC 10 liigade süsteemis:

2.2.3.1 Steam - EVAL’s Club

2.2.3.2 PlayStation - PS\_EVAL’s Club

2.2.3.3 Xbox - Xbox\_EVAL’s Club

2.2.4 Peale liitumist ja EVAL lehel registreerimist aktsepteerivad korraldajad sõitja taotluse ning seejärel ilmub mängu võimalus sõita meistrivõistluste liigas.

2.3 Registreerides hooajale on sõitja automaatselt registreeritud kõikidele etappidele ja eraldi etapipõhist registreerimist ei ole vaja.

2.4 Registreerida saab kahest võistlusklassist ühte – EMV1 või EMV2.

2.5 Hooajaga võib liituda igal hetkel.

2.6 Nickname muutmisel muutub kohe ka nimi Clubs süsteemis!

2.6.1 Sõitja peab enne ralli tulemuste avaldamist (kuni 48h peale ralli lõppu) jälgima, et tema nickname ühtiks nimega, mis avaldub tulemustes.

2.6.2 Kui nimed ei kattu, ei lähe ka tulemus kirja. Nime vahetamise korral peab sõitja teavitama korraldajat enne ralli algust.

2.7 Meeskondi ega meeskondlikku arvestust 2022 hooajal ei ole.

## §3 VÕISTLUSKLASSID

3.1 Lubatud autod:

3.1.1 EMV1:

3.1.1.1 Ford Fiesta WRC

3.1.1.2 Toyota Yaris WRC

3.1.1.3 Hyundai i20 WRC

3.1.2 EMV2:

3.1.2.1 Volkswagen Polo GTI Rally2

3.1.2.2 Citroen C3 Rally2

3.1.2.3 Škoda Fabia Rally2

3.1.2.4 Hyundai i20 Rally2

3.1.2.5 Ford Fiesta Rally2

## §4 MEISTRIVÕISTLUSTE ETAPPIDE LÄBIVIIMINE

4.1 Etapil osalemiseks on aega 7 päeva. Sõitja valib raja läbimiseks omale sobiva aja.

4.2 Etappide algusaeg on reedel kell 17:00 ja lõpuaeg järgmisel reedel kell 17:00. Ralli lõppemise ajaks peavad olema katsed sõidetud.

4.3 Iga etapp koosneb 8 katsest.

4.4 Katsete nimekirja, ilmastikutingimused ja hooldusalade tiheduse/pikkuse valib ja avaldab korraldaja enne etapi algust.

4.5 Katsed, ilmastiku- ning teetingimused ja hoolduste tihedus/pikkus on olenemata võistlusklassist samad.

4.6 Võistlussarjad on cross-platform, ehk osa on võimalik võtta ka konsoolidega.

4.7 Peale katse läbimist peab sõitja veenduma, et mäng on katse tulemuse üles laadinud - see tähendab, et kuvatud on tulemuste vahetabel (leaderboard). Leaderboard vaatest edasi minnes saab sõitja valida kas minna kohe järgmisele katsele (valik Continue).

4.8 Katse tulemus ei lähe kirja, kui mäng on suletud/sulgunud katse ajal või enne tulemuste üleslaadimist. Sellisel juhul on sõitjal lubatud etapp lõpuni sõita, kuid mäng lisab sõitja üldajale juurde umbes 30 minutit, olenevalt käimasoleva katse pikkusest.

4.9 Mängu seaded igaks etapiks on järgnevad:

4.9.1 Realistic Mode - Jah

4.9.2 Kaamera sätete muutmine - Lubatud

4.9.3 Abide kasutamine - Lubatud

4.9.4 Auto seade muutmine - Lubatud

4.10 Iga ralli viimane katse on punktikatse. Punktide jagamine vastavalt antud üldjuhendi punktile 6.

4.11 Igal etapil peab sõitja valima sama auto, millega hooajale registreerus. Vale autoga

sõitmise korral järgneb etapi tulemuse tühistamine.

4.12 Autot hooaja jooksul vahetada ei saa.

4.13 Kõik katsed tuleb läbida järjest, ilma suuremate pausideta. Ralli stardi ja finiši vahe ei tohi olla pikem kui 2 tundi. Ralli alustamisest ja lõpetamisest tuleb teada anda EVALi Discordi serveris vastavasse kanalisse #2022-ralli-start-finiš. Kui võistleja pole seda teinud, diskvalifitseeritakse ta rallilt.

## §5 TULEMUSED

5.1 Võistlusklassi Eesti meistritiitel omistatakse võistlejale, kellele koguneb võistlussõitude kokkuvõttes suurim arv punkte.

5.2 Ralli jooksul on võimalik jälgida esialgseid tulemusi mängusiseselt klubide edetabelites.

5.3 Ametlikud tulemused avaldatakse 8 tunni jooksul peale ralli lõppu www.simracing.ee lehele ja EVALi discordi.

5.4 Hooaja lõpus saab punktide võrdsuse korral kõrgema koha sõitja, kes on etappidel saavutanud rohkem esikohti, seejärel teisi kohti, siis kolmandaid jne. Edasise võrdsuse korral saab kõrgema koha see, kes viimasel etapil sõitis välja parema tulemuse.

## §6 PUNKTIARVESTUS

6.1 Ralli lõpetanud sõitjad, kes on oma võistlusklassi kiirema 30 hulgas, saavad 5 punkti.

6.2 Põhipunkte jagatakse vastavalt alltoodud tabelile.

6.2.1 Tabel

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. |
| 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |

6.3 Punktikatselt on võimalik punkte saada vaid juhul kui aeg on kirjas igalt katselt.

6.4 Punktikatse punktid jagunevad vastavalt alltoodud tabelile.

6.4.1 Tabel

|  |  |  |  |  |
| --- | --- | --- | --- | --- |
| 1. koht | 2. koht | 3. koht | 4. koht | 5. koht |
| 5 | 4 | 3 | 2 | 1 |

## §7 AUTASUSTAMINE

7.1 Mõlema klassi esimest kolme sõitjat autasustatakse Eesti Autospordi Liidu hooaja lõpugalal.

## §8 KALENDER

8.1 Hooaeg koosneb neljateistkümnest rallietapist.

8.2 Arvesse lähevad kõik etapid.

8.3 Kalender 2022. aasta e-autospordi autorallile:

04.02-11.02 - Monte Carlo

18.02-25.02 - Rootsi

11.03 -18.03 - Horvaatia

01.04-08.04 - Portugal

15.04-22.04 - Itaalia

06.05-13.05 - Keenia

27.05-03.06 - Eesti

10.06-17.06 - Soome

29.07-05.08 - Kreeka

19.08-26.08 - Belgia

09.09-16.09 - Tšiili

30.09-07.10 - Wales

21.10-28.10 - Hispaania

11.11-18.11 – Jaapan

## §9 SPORDITULEMUSTE MANIPULEERIMISE VASTANE TEGEVUS

9.1 EAL, EAK ja EVAL taunib igasugust ausat sporti ja selle põhimõtteid kahjustavat tegevust.

9.2 EVAL käsitleb spordivõistlustega manipuleerimisena tahtlikku kokkulepet, tegevust või tegevusetust, mille eesmärk on spordivõistluste tulemuse ebaaus moonutamine, saamaks endale või teistele võistlejatele põhjendamatut eelist.

9.3 EVAL kasutab sporditulemustega manipuleerimise ennetamiseks järgmiseid meetmeid:

9.3.1 Kõik EVAL liikmed ja võistluste korraldajad teevad endast oleneva rakendamaks meetmeid spordivõistlustega manipuleerimise vastu võitlemiseks, jälgivad head juhtimistava ning tagavad, et võistlused oleksid korraldatud ja kajastatud ausalt ning korrektselt.

9.3.2 Kõik EVAL ametlike võistlustega seotud isikud on kohustatud viivitamatult teavitama EAK-d kahtlasest tegevusest, vahejuhtumistest, stiimulist või kontaktist, mida võib pidada spordivõistlustega manipuleerimise vastaste eeskirjade rikkumiseks.

9.3.3 Kõik EVAL liikmed, võistluste korraldajad ja võistluste läbiviimisega seotud isikud on võimaliku laekunud informatsiooni korral spordivõistluste manipuleerimise kohta kohustatud tegema igakülgset koostööd juhtumi lahendamisel EAK-ga või nende poolt volitatud isikutega.